آنادولودان آذربایجانا
"بیر کره یوکسه‌لن بایراق بیر داها انمز" شعاری ایله کئچیریلن کونسرتده ایستانبولدا یاشایان، ایغدیر، قارص و آذربایجان‌دان گلمیش یوزلرله قاتیلیمچی اولوب.
ایستانبول‌داکی آذربایجان مدنیت درنکی‌نین دستگی ایله لیلا گنج‌لر اوپرا و صنعت مرکزینده آذربایجان و تورکیه دولت هیمن‌لری‌نین سسلندیریلمسیله باشلایان کونسرت پروقرامی ماراق‌لی و ائیلنجه‌لی کئچیب.
هر ایکی اؤلکه‌نین دولت بایراقلارییلا بزه‌دیلمیش سالوندا نرجیوان اؤزلین مودیریتی ایله ت.ر.ت ایستانبول رادیوسو تورک خالق موسیقی آنسامب‌لی‌نین ایفاسینده تورکیه‌نین و آذربایجانین خالق موسیقی‌لری سسلنیب، خالق آرتیستی نوریه حسینووا و تبریزلی ووکال موغنّی‌سی سئودا آس سونای ایفا‌لاری دینلنیلیب.
گئجه‌نین ان ماراق‌لی و یادداقالان حیسه‌لرین‌دن بیری ده تورکیه‌نین اژه بؤلگه‌سینه خاص اولان زیبک رقصی‌نین اوینانیلماسی اولوب.
سوندا خزر فولکلور تحصیل و آراشدیرما درنکی‌نین خزرفم رقص آنسامب‌لی‌نین ایفاسینده آذربایجان میللی رقص‌لری اوینانیلیب.
